rejauldu/bengali-wikipedia huggingface dataset:
বাইজু‌'স হল একটি ভারতীয় বহুজাতিক শিক্ষা প্রযুক্তি কোম্পানি, যার সদর দপ্তর বেঙ্গালুরুতে অবস্থিত।  এটি ২০১১ সালে বাইজু রবীন্দ্রন ও দিব্যা গোকুলনাথ দ্বারা প্রতিষ্ঠিত হয়েছিল। ২০২৪ সালের জানুয়ারী পর্যন্ত, বাইজুসের মূল্য $২০০ মিলিয়নের নির্ধারণ করা হয়েছে, যা ২০২২ সালে সর্বোচ্চ $২২ বিলিয়ন ধরা হয়েছিল, যা একটি তীব্র পতন।  ২০২৩ সালের এপ্রিল পর্যন্ত, কোম্পানিটি ১৫০ মিলিয়নেরও বেশি নিবন্ধিত ছাত্র রয়েছে বলে দাবি করেছিল।   ২০২৪ সালের এপ্রিলে, টাইমস অফ ইন্ডিয়ার একটি প্রতিবেদন অনুসারে, বাইজু'স প্রায় ৫০০ জন কর্মী ছাঁটাই করেছে, প্রধানত তার বিক্রয় ও বিপণন বিভাগ থেকে।   ইতিহাস    তথ্যসূত্র    বহিঃসংযোগ      বিষয়শ্রেণী:বেঙ্গালুরু ভিত্তিক কোম্পানি বিষয়শ্রেণী:ভারতে সদর দফতর বহুজাতিক কোম্পানি বিষয়শ্রেণী:আইওএস সফটওয়্যার বিষয়শ্রেণী:২০১১-এ প্রতিষ্ঠিত ইন্টারনেট সম্পত্তি বিষয়শ্রেণী:২০১১-এ কর্ণাটকে প্রতিষ্ঠিত বিষয়শ্রেণী:২০১১-এ প্রতিষ্ঠিত ভারতীয় কোম্পানি বিষয়শ্রেণী:ভারতের শিক্ষামূলক কোম্পানি বিষয়শ্রেণী:শিক্ষামূলক প্রযুক্তি কোম্পানি বিষয়শ্রেণী:ভারতীয় শিক্ষামূলক ওয়েবসাইট বিষয়শ্রেণী:ভারত ভিত্তিক দূর শিক্ষাপ্রতিষ্ঠান বিষয়শ্রেণী:বাইজু‌'স
left|100px -আলবার্ট আইনস্টাইন  আলবার্ট আইনস্টাইন (জার্মান ভাষায়: Albert Einstein আল্‌বেয়াট্‌ আয়ন্‌শ্‌টায়ন্‌) (মার্চ ১৪, ১৮৭৯ -  এপ্রিল ১৮, ১৯৫৫) জার্মানিতে জন্মগ্রহণকারী একজন নোবেল পুরস্কার বিজয়ী পদার্থবিজ্ঞানী। তিনি তার বিখ্যাত আপেক্ষিকতার তত্ত্ব এবং বিশেষত ভর-শক্তি সমতুল্যতার সূত্র আবিষ্কারের জন্য বিখ্যাত। তিনি ১৯২১ সালে পদার্থবিজ্ঞানে নোবেল পুরস্কার লাভ করেন। তার পুরস্কার লাভের কারণ হিসেবে উল্লেখ করা হয়, তাত্ত্বিক পদার্থবিজ্ঞানে বিশেষ অবদান এবং বিশেষত আলোক-তড়িৎ ক্রিয়া সম্পর্কীত গবেষণার জন্য।
কাইথাল () ভারতের হরিয়ানা রাজ্যের কাইথাল জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২০ মিটার (৭২১ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কাইথাল শহরের জনসংখ্যা হল ১১৭,২২৬ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে কাইথাল এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
মন্ট্রিল টাইগার্স হল একটি পেশাদার ফ্র্যাঞ্চাইজি ক্রিকেট দল যা গ্লোবাল টি২০ কানাডায় মন্ট্রিল শহরের প্রতিনিধিত্ব করে।  স্কোয়াড   সাকিব আল হাসান (অধি.)   আন্দ্রে রাসেল   ক্রিস লিন   শেরফেন রাদারফোর্ড   কার্লোস ব্রাদওয়েট   আব্বাস আফ্রিদি   জাহির খান   মোহাম্মাদ ওয়াসিম   আকিফ রাজা   আয়ন খান   দীপেন্দ্র আইরি   কলিম সানা  শ্রীমন্ত বিজেরত্নে  ম্যাথু স্পোরস   বিজপেন্দ্র সিং   দিলপ্রীত সিং   অনুপ চিমা  তথ্যসূত্র  বিষয়শ্রেণী:২১শ শতাব্দীতে কানাডীয় ক্রিকেট বিষয়শ্রেণী:মন্ট্রিলের ক্রীড়া ক্লাব ও দল
ডান|থাম্ব| এহসান হক, ডিস্ট্রেসড চিলড্রেন অ্যান্ড ইনফ্যান্টস ইন্টারন্যাশনালের প্রতিষ্ঠাতা ও সম্মানিত নির্বাহী পরিচালক ডাঃ এহসান হক (জন্ম ১৩ মার্চ ১৯৬৪) একজন মেডিকেল চিকিৎসক, সামাজিক উদ্যোক্তা ও শিশু অধিকার কর্মী। তিনি মার্কিন যুক্তরাষ্ট্র ভিত্তিক একটি আন্তর্জাতিক অলাভজনক সংস্থা ডিস্ট্রেসড চিলড্রেন অ্যান্ড ইনফ্যান্টস ইন্টারন্যাশনালের প্রতিষ্ঠাতা এবং সম্মানসূচক নির্বাহী পরিচালক। যেটি শিশুশ্রম বন্ধ, শিক্ষার সুযোগ বৃদ্ধি ও  সুবিধাবঞ্চিত শিশুদের স্বাস্থ্যসেবা প্রদানে শিশুদের পরিবারের সঙ্গে কাজ করে।    তথ্যসূত্র   বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী বিষয়শ্রেণী:বরিশালের ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম বিষয়শ্রেণী:বরিশাল বিভাগের চিকিৎসক
কল্পনা চাওলা (, ) একজন বিখ্যাত ভারতীয় বংশোদ্ভূত মার্কিন যুক্তরাষ্ট্র নভোচারী এবং মহাকাশযান বিশেষজ্ঞ। কলম্বিয়া নভোযান বিপর্যয়ে যে সাতজন মহাকাশচারী এবং ক্রু মৃত্যুবরণ করেন তাদের মধ্যে তিনি একজন। পৃথিবীতে অবতরণ করতে গিয়ে বায়ুমণ্ডলের সঙ্গে সংঘর্ষে এই নভোখেয়াযানটি বিধ্বস্ত হয়ে গিয়েছিল।   প্রাথমিক জীবন  কল্পনা চাওলা ১৯৬২ খ্রিষ্টাব্দের ১৭ মার্চ ভারতের হরিয়ানা রাজ্যের কারনালে বসবাসকারী এক হিন্দু পরিবারে জন্মগ্রহণ করেন। কল্পনা তার মাধ্যমিক শিক্ষা সমাপন করেন ঠাকুর বালনিকেতন সিনিয়র সেকেন্ডারি স্কুল, কারনাল থেকে। এর পরে ১৯৮২ খ্রিষ্টাব্দে তিনি চণ্ডীগড়ের পাঞ্জাব প্রকৌশল কলেজ থেকে মহাকাশ প্রকৌশলের ওপর স্নাতকের পাঠ সম্পন্ন করেন। উচ্চশিক্ষার জন্যে তিনি মার্কিন যুক্তরাষ্ট্রে চলে যান এবং সেখানে ইউনিভার্সিটি অফ টেক্সাস অ্যাট আর্লিংটন থেকে একই মহাকাশ প্রকৌশল বিষয়ে স্নাতকোত্তর শিক্ষা সমাপ্ত করেন ১৯৮৪ খ্রিষ্টাব্দে। পরবর্তীতে কল্পনা ১৯৮৬ খ্রিষ্টাব্দে ইউনিভার্সিটি অফ কলোরাডো অ্যাট বউল্ডের থেকে পিএইচডি ডিগ্রি প্রাপ্ত হন।http://www.jsc.nasa.gov/Bios/htmlbios/chawla.html   কর্ম জীবন  ১৯৮৮ খ্রিষ্টাব্দে কল্পনা নাসাতে তার কর্মজীবন শুরু করেন। তার প্রথম মহাকাশ যাত্রা শুরু হয় ১৯৯৭ খ্রিষ্টাব্দের ১৯ নভেম্বর। তিনিই প্রথম ভারতীয় মহিলা হিসেবে এই কৃতিত্ব অর্জন করেন।   মৃত্যু  ২০০৩ খ্রিষ্টাব্দের ১ ফেব্রুয়ারি মহাকাশ থেকে প্রত্যাবর্তনের সময় কলম্বিয়া স্পেস সাটলটি পৃথিবীর বায়ুমণ্ডলে প্রবেশের সময় এক দুর্ঘটনার ফলে সাত জন ক্রুসহ বিধ্বস্ত হয় এবং কল্পনা সহ সকলে মারা যান।http://www.rediff.com/us/2003/feb/01kalp.htm   তথ্যসূত্র    প্রাসঙ্গিক অধ্যয়ন   Among The Stars-Life and Dreams of Kalpana Chawla by Gurdeep Pandher  India’s 50 Most Illustrious Women () by Indra Gupta  বিষয়শ্রেণী:মার্কিন নভোচারী বিষয়শ্রেণী:ভারতীয় নভোচারী বিষয়শ্রেণী:নারী নভোচারী বিষয়শ্রেণী:ভারতীয় প্রকৌশলী বিষয়শ্রেণী:মার্কিন প্রকৌশলী বিষয়শ্রেণী:ভারতীয় মার্কিন বিষয়শ্রেণী:১৯৬১-এ জন্ম বিষয়শ্রেণী:২০০৩-এ মৃত্যু বিষয়শ্রেণী:২১শ শতাব্দীর মার্কিন নারী বিষয়শ্রেণী:প্রবাসী ভারতীয় সম্মান প্রাপক বিষয়শ্রেণী:১৯৬২-এ জন্ম বিষয়শ্রেণী:মার্কিন বায়বান্তরীক্ষ প্রকৌশলী বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন নারী বিষয়শ্রেণী:বাণিজ্যিক বৈমানিক বিষয়শ্রেণী:মার্কিন নারী বৈমানিক বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
৯২ নিউজ (৯২ নিউজ এইচডি প্লাস ও চ্যানেল ৯২ নামেও পরিচিত) হলো ইসলামিকভাবে রক্ষণশীল উর্দু ভাষার একটি টিভি চ্যানেল, যা পাকিস্তানের লাহোরে অবস্থিত। চ্যানেলটির প্রধান নির্বাহী কর্মকর্তা মিয়া মুহাম্মদ রাশেদ।   ইতিহাস  পাকিস্তানের ১৯৯২ সালের ক্রিকেট বিশ্বকাপ জয় উদযাপন করার উদ্দেশ্যে চ্যানেলটির নাম ৯২ রাখা হয়। পাকিস্তানের আন্তর্জাতিক দূরালাপনি সংযোগ নম্বর বা কোডও ৯২, যা চ্যানেলটির নামের পিছনে আরেকটি বড় কারণ।  নেটওয়ার্কটিতে ইসলামের বিরুদ্ধে যায় এমন কোনো বিষয়বস্তু না রাখার নীতি রয়েছে।  ৯২ নিউজ এইচডি চ্যানেল ২০১৫ সালে চালু করা হয়।   নেটওয়ার্ক ও বিস্তৃতি  এটি পাকিস্তানের প্রথম এইচডি টেলিভিশন সংবাদ চ্যানেল। পাকিস্তানের ৩০০টিরও বেশি শহরে চ্যানেলটির সাংবাদিক রয়েছে (স্বঘোষিত)।  সংস্থাটি ভিডিও গ্রন্থাগারের সঙ্গে হলোগ্রাম প্রযুক্তিসহ অত্যাধুনিক প্রযুক্তি ব্যবহার করে। পাকিস্তান, যুক্তরাজ্য ও ইউরোপীয় দেশগুলোতে চ্যানেলটির বিস্তৃতি রয়েছে।  ফারুক মজিদ ৯২ নিউজ চ্যানেলের বার্তা বিভাগের পরিচালক।   রোজনামা ৯২ সংবাদপত্র  রোজনামা ৯২ প্রকাশ করেছে ৯২ নিউজ।   ৯২ নিউজ ইউকে   ৯২ নিউজ ইউকে হলো একটি উর্দু - ইংরেজি ভাষার চ্যানেল। এটি পাকিস্তানের প্রথম যুক্তরাজ্যভিত্তিক টেলিভিশন সংবাদ চ্যানেল, যা ২০১৭ সালের ১২ ডিসেম্বর স্কাই চ্যানেল ৭৪০-এ চালু হয়।   তথ্যসূত্র    বহিঃসংযোগ     বিষয়শ্রেণী:পাকিস্তানের টেলিভিশন স্টেশন বিষয়শ্রেণী:উর্দু ভাষার গণমাধ্যম বিষয়শ্রেণী:যুক্তরাজ্যের উর্দু ভাষার টেলিভিশন চ্যানেল বিষয়শ্রেণী:২০১৫-এ পাকিস্তানে প্রতিষ্ঠিত বিষয়শ্রেণী:২০১৫-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:লাহোরের টেলিভিশন স্টেশন বিষয়শ্রেণী:পাকিস্তানে রক্ষণশীলতা
থাম্ব|২০১৪ সালের ফেব্রুয়ারিতে হুইটেকার  তৃতীয় ফরেস্ট স্টিভেন হুইটেকার (; জন্ম: ১৫ জুলাই ১৯৬১) হলেন একজন মার্কিন অভিনেতা, প্রযোজক ও পরিচালক। তিনি ২০০৬ সালে দ্য লাস্ট কিং অব স্কটল্যান্ড চলচ্চিত্রে উগান্ডার স্বৈরশাসক ইদি আমিন চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, স্ক্রিন অ্যাক্ট্ররস গিল্ড পুরস্কার ও ন্যাশনাল বোর্ড অব রিভিউ পুরস্কারসহ অসংখ্য সমালোচনামূলক পুরস্কার লাভ করেন।  হুইটেকার বার্ড, দ্য ক্রায়িং গেম, প্লাটুন, ঘোস্ট ডগ: দ্য ওয়ে অব দ্য সামুরাই, দ্য গ্রেট ডিবেটারস, দ্য বাটলার অ্যান্ড অ্যারাইভাল চলচ্চিত্রে অভিনয় করে খ্যাতি অর্জন করেন। এছাড়া তিনি রোগ ওয়ান: আ স্টার ওয়ার্স স্টোরি ছবিতে স গেরেরা এবং ব্ল্যাক প্যান্থার ছবিতে জুরি চরিত্রে অভিনয় করেন।  তথ্যসূত্র  বহিঃসংযোগ     বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:আফ্রো-মার্কিন অভিনেতা বিষয়শ্রেণী:আফ্রো-মার্কিন চলচ্চিত্র পরিচালক বিষয়শ্রেণী:আফ্রো-মার্কিন চলচ্চিত্র প্রযোজক বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:টেক্সাসের অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন টেলিভিশন অভিনেতা বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড (সেরা অভিনেতা - চলচ্চিত্র) বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:লস অ্যাঞ্জেলেসের অভিনেতা বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:ক্যালিফোর্নিয়ার চলচ্চিত্র প্রযোজক বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:২১শ শতাব্দীর আফ্রিকান-মার্কিন ব্যক্তি
টাস্ক ফোর্স ৭৪ ছিল মার্কিন যুক্তরাষ্ট্রের নৌবাহিনীর সপ্তম নৌবহরের একটি বিশেষ দল যাদেরকে নিক্সন প্রশাসন কর্তৃক ১৯৭১ সালের ডিসেম্বরে বাংলাদেশের স্বাধীনতা যুদ্ধের সময় বঙ্গোপসাগরে মোতায়েন করা হয়েছিল। যুদ্ধবিমান পরিবাহী রণতরী ইউএসএস এন্টারপ্রাইজের নেতৃত্বে নৌবহরটি বঙ্গোপোসাগরে মোতায়েন করাকে পাকিস্তানের সমর্থনে ও তাদের সাহায্য করতে মার্কিন যুক্তরাষ্ট্রের সামরিক শক্তির প্রদর্শন হিসেবে দেখা হয়। এটি এমন এক সময় করা হয় যখন বাংলাদেশের মুক্তি বাহিনী পাকিস্তান সেনাবাহিনীর হাত থেকে ঢাকা মুক্ত করার দ্বারপ্রান্তে ছিল। টাস্ক ফোর্সের নাম্বারটি বর্তমানে সপ্তম নৌবহরের সাবমেরিন ইউনিট কর্তৃক ব্যবহৃত হয়।  বাংলাদেশের স্বাধীনতা যুদ্ধের শেষ পর্যায়ে ১৯৭১ সালের ৩ ডিসেম্বর পাকিস্তান অপারেশন চেঙ্গিস খান নাম দিয়ে ভারতের রাডার স্থাপনা ও বিমান বন্দরে আক্রমণ চালালে ভারত ও পাকিস্তানের মধ্যে যুদ্ধ শুরু হয়। ৫ ডিসেম্বর যুক্তরাষ্ট্র জাতিসংঘের মাধ্যমে যুদ্ধবিরতির চেষ্টা চালায় কিন্তু তা সোভিয়েত ইউনিয়ন কর্তৃক দুই বার বিরোধীতার সম্মুখীন হয়। ৬ ডিসেম্বর ভারত বাংলাদেশকে দেশ হিসেবে স্বীকৃতি দেয়। যুক্তরাষ্ট্র ৮ ডিসেম্বর গোয়েন্দা প্রতিবেদনে জানতে পারে যে, ভারত পশ্চিম পাকিস্তানে হামলার পরিকল্পনা করছে। ফলশ্রুতিতে যুক্তরাষ্ট্র যুদ্ধবিমান পরিবাহী রণতরী ইউএসএস এন্টারপ্রাইজের নেতৃত্বে টাস্ক ফোর্স ৭৪ নৌবহরটি বঙ্গোপোসাগরে মোতায়েন করে।  দ্বিতীয় বিশ্বযুদ্ধ দ্বিতীয় বিশ্বযুদ্ধের সময় যুক্তরাষ্ট্র ও অস্ট্রেলীয় ক্রুজ শীপ ও ডেস্ট্রয়ারের সমন্বয়ে গঠিত দক্ষিণ-পশ্চিম প্যাসিফিক অঞ্চলের নৌবহরের নাম ছিল টাস্ক ফোর্স ৪৪। ১৯৪৩ সালের ১৫ মার্চ এই বহরের নামকরণ করা হয় টাস্ক ফোর্স ৭৪। ১৯৪৫ সালের ২৬ মার্চ সেবু শহরের মূল যুদ্ধটি শুরু হয়। এসময় মিত্র বাহিনী ভিক্টর ২ নামে একটি অপারেশন শুরু করে। টাস্ক ফোর্স ৭৪ এই আক্রমণের সময় আক্রমণকারী দলকে পাহারা দিয়ে দ্বীপে পৌঁছে দেয়। এসময় মোট ৫০০০ সৈন্য মেজর জেনারেল উইলিয়াম এইচ. আরনল্ডের নেতৃত্বে সেবু শহর থেকে ৪ মাইল দূরে সেবু দ্বীপে অবতরণ করে। যদিও সেখানে কোন জাপানি সেনাবাহিনীর কোন সদস্য ছিল না কিন্তু মিত্র বাহিনী মাইন ও পূর্ব থেকে পেতে রাখা ফাঁদে পড়ে ক্ষয়ক্ষতির শিকার হয়।  তথ্যসূত্র  বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:ভারত-পাকিস্তান যুদ্ধ, ১৯৭১ বিষয়শ্রেণী:মার্কিন যুক্তরাষ্ট্রের বৈদেশিক সম্পর্ক বিষয়শ্রেণী:পাকিস্তান–মার্কিন যুক্তরাষ্ট্র সম্পর্ক
left|120px|alt=|link=ই টি উইকিমিডিয়া প্রকল্পে প্রবেশযোগ্য একটি সক্রিয় টর "এক্সিট নোড" হোস্ট করছে বলে ।  অপব্যবহারের হুমকির কারণে, অন্যান্য বেনামী প্রক্সি ব্যবস্থার মতো, টর এক্সিট নোডকে উইকিপিডিয়ায় সম্পাদনা থেকে অবরুদ্ধ করা হতে পারে। আরো তথ্যের জন্য, অনুগ্রহপূর্বক উন্মুক্ত প্রক্সিতে উইকিপ্রকল্পের অবস্থান দেখুন।  [অবদান • [ বাধাদান লগ] • [ বাধাদানের তালিকা]] · [বাধা দিন • [ বাধা তুলুন]]
জাপানের জাতীয় সীলগুলি জাপানের সম্রাট ও সরকার কর্তৃক প্রমাণীকরণের উদ্দেশ্যে ব্যবহৃত ও নিম্নলিখিত প্রতীকগুলি নিয়ে গঠিত:  জাপানের সরকারি সীল (এছাড়াও পালোওনিয়া সীল নামে পরিচিত) জাপানের রাজকীয় মোহর (এছাড়া ক্রিস্ট্যানথাম সীল নামেও পরিচিত)  জাপানের প্রিভি সিল জাপানের রাজ্য সিল (এটিকে জাপানের গ্রেট সিলও বলা হয়)  গ্যালারি  বহিঃসংযোগ Emperor Showa signing documents and using the State and Privy Seal of Japan  Japan Crest free material hakkodaiodo—Detailed commentary on Japanese kamon and a list of images. Free material is eps format.  বিষয়শ্রেণী:জাপান বিষয়শ্রেণী:জাপানের জাতীয় প্রতীক
অ্যাস্ট্রোফিজিক্স ফর পিপল ইন আ হারি হল মার্কিন জ্যোতিঃপদার্থবিজ্ঞানী নিল ডিগ্রেস টাইসনের ২০১৭ সালের জনপ্রিয় বিজ্ঞান বই, যেটি মূলত মহাবিশ্ব সম্পর্কে বেশকয়েকটি মৌলিক প্রশ্নকে কেন্দ্র করে রচিত। ২০১৭ সালের ২ মে ডব্লিউ ডব্লিউ নর্টন অ্যান্ড কোম্পানি থেকে প্রকাশিত বইটি টাইসনের প্রবন্ধগুলির একটি সংগ্রহ যেগুলি ১৯৯৭ থেকে ২০০৭ পর্যন্ত বিভিন্ন সময়ে ন্যাচারাল হিস্ট্রি ম্যাগাজিনে প্রকাশিত হয়েছিল।  প্রকাশের পরই বইটি দ্য নিউ ইয়র্ক টাইমস নন-ফিকশন বেস্ট সেলার তালিকায় শীর্ষ স্থানে অবস্থান করেছিল। প্রথম সপ্তাহে ৪৮,৪১৬ কপি বিক্রির মাধ্যমে বইটি সেই সপ্তাহের জন্য মার্কিন যুক্তরাষ্ট্রে সামগ্রিকভাবে দ্বিতীয়-সর্বোচ্চ বিক্রিত বই ছিল (শিশুতষ কথাসাহিত্য দ্য ডার্ক প্রফেসি উপন্যাসের পর)। এক বছর পরে, এটি শীর্ষ পাঁচে অবস্থান নিয়েছিল এবং ১০ লক্ষের বেশি কপি বিক্রি হয়েছে।   বর্ণনা  নীল ডি গ্রাস টাইসনের অ্যাস্ট্রোফিজিক্স ফর পিপল ইন এ হারি আধুনিক জ্যোতির্বিজ্ঞানের মূল ধারণা ও সমস্যার একটি জনপ্রিয় পরিচয়। লেখক মহাবিশ্বের উৎপত্তি ও গঠন, মহাকর্ষ শক্তি, আলো, অন্ধকার পদার্থ ও অন্ধকার শক্তি, মহাবিশ্বে আমাদের অবস্থান এবং কীভাবে আমরা এর নিয়ম বুঝতে চেষ্টা করি তা ব্যাখ্যা করেছেন। বইটি সহজ ও জীবন্ত ভাষায় লেখা হয়েছে, যেখানে উজ্জ্বল উপমা ব্যবহৃত হয়েছে। এটি এমন পাঠকদের উদ্দেশ্যে করা হয়েছে যারা জটিল সূত্র ও বিবরণের জঞ্জাল ছাড়াই জ্যোতির্বিজ্ঞান সম্পর্কে সাধারণ ধারণা পেতে চান। বইটি ১২টি ছোট অধ্যায় নিয়ে গঠিত, যা ন্যাচারাল হিস্ট্রি ম্যাগাজিনে প্রকাশিত প্রবন্ধের উপর ভিত্তি করে তৈরি করা হয়েছে।   বিক্রি  বইটি প্রথম প্রকাশিত হয় ২০১৭ সালের মে মাসে এবং তখনই নিউ ইয়র্ক টাইমস নন-ফিকশন বেস্ট সেলার তালিকায় ১ নম্বরে স্থান পায়। প্রথম সপ্তাহে এটি ৪৮,৪১৬ কপি বিক্রি হয়, যা সেই সপ্তাহে মার্কিন যুক্তরাষ্ট্রে দ্বিতীয় সর্বাধিক ক্রয়কৃত বই ছিল (শিশুদের কল্পকাহিনির উপন্যাস "দ্য ডার্ক প্রফেসি" এর পরেই)। এক বছর পরে, এটি এখনও শীর্ষ পাঁচে ছিল এবং এক মিলিয়নেরও বেশি কপি বিক্রি হয়েছিল।   সমাদর  কার্কুস রিভিউর পর্যালোচক টাইসনের "ডাউন-টু-আর্থ উইট"-এর প্রশংসা করেছে এবং বলেছেন যে বইটি "আবারও [টাইসনের] জটিল বৈজ্ঞানিক ধারণাগুলিকে স্পষ্ট, পাঠযোগ্য ফ্যাশনে ব্যাখ্যা করার দক্ষতার দক্ষতা প্রকাশ করেছে।" টাইসন সেরা কথ্য শব্দ অ্যালবাম বিভাগে গ্র্যামি পুরস্কারের জন্য মনোনীত হন।  বিবিসি স্কাই এট নাইট ম্যাগাজিনে এক পর্যালোচনায় বইটির "সহজ ভাষা" নিয়ে উল্লেখ করা হয়েছে। পর্যালোচক পরামর্শ দেন যে যারা টাইসনের কাজের উপর সময় ব্যয় করবেন, তারা আমাদের পরিচিত মহাবিশ্বের প্রতিটি অংশ, তার উৎপত্তি এবং কীভাবে এটি বিজ্ঞানীদের রাত জাগিয়ে রাখে তা সম্পর্কে ভালো ধারণা পাবেন।  টাইসন সেরা স্পোকন ওয়ার্ড অ্যালবামের জন্য গ্র্যামি পুরস্কারের জন্য মনোনীত হন।   তথ্যসূত্র    বহিঃসংযোগ           বিষয়শ্রেণী:২০১৭-এর বই বিষয়শ্রেণী:২০১৭-এর নকাল্পনিক রচনা বিষয়শ্রেণী:জ্যোতির্বিজ্ঞানের বই বিষয়শ্রেণী:কসমোলজি বই বিষয়শ্রেণী:নিল ডিগ্রেস টাইসনের বই বিষয়শ্রেণী:জনপ্রিয় পদার্থবিজ্ঞানের বই বিষয়শ্রেণী:ডব্লিউ ডব্লিউ নর্টন অ্যান্ড কোম্পানির বই
thumb|র্গ্বা-লো-ত্সা-বা-গ্ঝোন-নু-দ্পাল র্গ্বা-লো-ত্সা-বা-গ্ঝোন-নু-দ্পাল () একাদশ শতাব্দীর একজন বিখ্যাত তিব্বতী অনুবাদক ছিলেন।  সংক্ষিপ্ত জীবনী র্গ্বা-লো-ত্সা-বা-গ্ঝোন-নু-দ্পাল একাদশ শতাব্দীতে তিব্বতের আমদো অঞ্চলে স্দান-মা () নামক স্থানে র্গ্বা পরিবারগোষ্ঠীতে জন্মগ্রহণ করেন। তিনি মধ্য তিব্বতের বিভিন্ন বৌদ্ধবিহারে সংস্কৃত শিক্ষা করেন। এরপর তিনি ভারত যাত্রা করে অভয়াকরগুপ্ত এবং ত্সা-মি-লো-ত্সা-বা-সাংস-র্গ্যাস-গ্রাগ্স () নামক নালন্দা বিশ্ববিদ্যালয়ের তাঙ্গুত জাতীয় বৌদ্ধ প্রধানএর নিকট শিক্ষালাভ করেন। তিনি ছয় বছর ধরে লাসা শহরের উত্ত্রে গ্নাম হ্রদের তীরে সাধনা করেন। এই সময় তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নামক বিখ্যাত বৌদ্ধ পন্ডিতকে নারো পার ছয় যোগ, চক্রসম্বর, কালচক্র ও মহাকাল তন্ত্র সাধনা সম্বন্ধে শিক্ষাদান করেন। এছাড়াও তিনি ফাগ-মো-গ্রু-পা-র্দো-র্জে-র্গ্যাল-পো এবং কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা দুস-গ্সুম-ম্খ্যেন-পাকে নারো পার ছয় যোগ সম্বন্ধে শিক্ষা দান করেন।  তথ্যসূত্র  আরো পড়ুন Macdonald, Ariana. 1970. “Le Dhānyakaṭaka de Man-lungs guru.” Bulletin d'École Française d'Êtreme Orient, vol. 57, p. 177. Roerich, George, trans. 1996. The Blue Annals. 2nd ed. Delhi: Motilal Banarsidas, pp. 555–556, 713-714 et passim. Vitali, Roberto. 2010. "In the Presence of the "Diamond Throne": Tibetans at rDo rje gdan (Last Quarter of the 12th Century to Year 1300)." Tibet Journal, vol. 35, no. 2, pp. 161-208. Yamamoto, Carl. 2012. Vision and Violence: Lama Zhang and the Politics of Charisma in Twelfth-Century central Tibet. Leiden: Brill, pp. 46, 57-66. Sperling Elliot. 1994. “Rtsa-mi lo-tsā-ba Sangs-rgyas grags-pa and the Tangut Background of Early Mongol-Tibetan Relations.” In Per Kwaerne, Tibetan Studies, Proceedings of the 6th International Association for Tibetan Studies, vol 3, pp. 801–825. Oslo: The Institute for Comparative Research in Human Culture.  বিষয়শ্রেণী:তিব্বতী অনুবাদক
থাম্ব|পৃথিবীর আক্ষিক আনতি বা ক্রান্তিকোণ বর্তমানে প্রায় ২৩.৪°। জ্যোতিবির্জ্ঞানে আক্ষিক আনতি বা ক্রান্তিকোণ বলতে কোনও একটি নভোবস্তুর (গ্রহ, উপগ্রহ, নক্ষত্র, ইত্যাদি) ঘূর্ণন অক্ষ এবং কাক্ষিক অক্ষের (কক্ষপথের সাথে সমকোণে যে রেখাটি নভোবস্তুর কেন্দ্র দিয়ে অতিক্রম করে) মধ্যবর্তী কোণকে বোঝায়। অন্য ভাষায় এটি বস্তুটির নিরক্ষীয় তল ও কাক্ষিক তলের (ক্রান্তিবৃত্ততলের) মধ্যকার কোণের সমান। এটি কাক্ষিক আনতি অপেক্ষা ভিন্ন।  যদি আক্ষিক আনতি শূন্য ডিগ্রী হয়, তখন ঘূর্ণন অক্ষ ও কাক্ষিক অক্ষ - দুইটি অক্ষই একই দিকে মুখ করে থাকে। অর্থাৎ ঘূর্ণন অক্ষটি কাক্ষিক তলের সাথে সমকোণে (৯০ ডিগ্রি কোণে) অবস্থান করে। পৃথিবীর আক্ষিক আনতি ৪১ হাজার বছরব্যাপী একটি কালচক্র অনুযায়ী ২২.১ ও ২৪.৫ ডিগ্রির মধ্যে ওঠানামা করে। পৃথিবীর বর্তমান গড় আক্ষিক আনতি প্রায় ২৩.৪৫ ডিগ্রি এবং এটি ধীরে ধীরে হ্রাস পাচ্ছে। এই আক্ষিক আনতিই কর্কটিক্রান্তি ও মকরক্রান্তি বৃত্তরেখা দুইটির অক্ষাংশগুলি নির্ধারণ করে। অর্থাৎ কর্কটক্রান্তিরেখাটি ২৩.৪৫ ডিগ্রি উত্তর অক্ষাংশ ও মর্কটক্রান্তিরেখাটি ২৩.৪৫ ডিগ্রি দক্ষিণ অক্ষাংশে অবস্থিত। এজন্য আক্ষিক আনতিকে অনেক সময় "ক্রান্তিকোণ" বা "ক্রান্তিবৃত্ততলের কোণ" বলা হয়।  একটি কাক্ষিক পর্ব জুড়ে আক্ষিক আনতি সাধারণত উল্লেখযোগ্য পরিমাণে পরিবর্তিত হয় না, এবং আপাতদৃষ্টিতে স্থির নক্ষত্রসমূহের পটভূমির সাপেক্ষে অক্ষের অভিমুখ একই থাকে। এ কারণেই নিজ কক্ষপথে একবার আবর্তনের অর্ধেক সময় পৃথিবীর উত্তর মেরু সূর্যের দিকে হেলে থাকে, বাকী অর্ধেক সময় দক্ষিণ মেরু সূর্যের দিকে হেলে থাকে এবং ফলে ঋতুর পরিবর্তন হয়।   পরিভাষা (বাংলা বর্ণানুক্রমে)   অক্ষাংশ - Latitude  আক্ষিক আনতি - Axial tilt  কক্ষপথ - Orbit  কর্কটিক্রান্তি - Tropic of Cancer  কাক্ষিক অক্ষ - Orbital axis  কাক্ষিক আনতি/কক্ষীয় নতি - Orbital inclination  কাক্ষিক তল - Orbital plane  ক্রান্তিকোণ - Obliquity  ক্রান্তিবৃত্ততল (পৃথিবীর) - Ecliptic  ঘূর্ণন অক্ষ - Rotational axis  নভোবস্তু - Astronomical object  নিরক্ষীয় তল - Equatorial plane  মকরক্রান্তি - Tropic of Capricorn   তথ্যসূত্র   বিষয়শ্রেণী:গ্রহ বিজ্ঞান বিষয়শ্রেণী:অয়নচলন
এদনা নেরিংওনি কিপলাগাত (; জন্ম: ১৫ সেপ্টেম্বর, ১৯৭৯) দূরপাল্লার কেনিয়ার দৌঁড়বিদ। ২০১১ ও ২০১৩ সালের বিশ্ব অ্যাথলেটিকস চ্যাম্পিয়নশিপের ম্যারাথনে বিজয়ী হয়ে স্বর্ণপদক লাভ করেন তিনি। ২০১০ সালে লস এঞ্জেলস ও নিউইয়র্ক সিটি’র ম্যারাথনে বিজয়ী হয়ে নিজেকে ম্যারাথন দৌঁড়বিদ হিসেবে প্রতিষ্ঠিত করেন। ২০১২ সালের লন্ডন ম্যারাথনে ২:১৯:৫০ সময়ে নিজস্ব সেরা সময়ের রেকর্ড গড়েন।   ক্রীড়া জীবন  ১৯৯৬ সালের বিশ্ব জুনিয়র চ্যাম্পিয়নশিপ ও ১৯৯৮ সালের বিশ্ব জুনিয়র চ্যাম্পিয়নশিপে ৩০০০ মিটারে দৌঁড়ে যথাক্রমে রৌপ্যপদক ও ব্রোঞ্জপদক জয় করেন। তন্মধ্যে ৩০০০ মিটারে ১৯৯৬ সালে বিশ্ব চ্যাম্পিয়নশিপে নিজস্ব সেরা ৮:৫৩:০৬ মিনিটে করেন ১৬ বছর বয়সে। ২০০৩ সালে মনুম্যান্ট এভিনিউতে ১০ কিলোমিটার দৌঁড়ে বিজয়ী হয়েছিলেন তিনি।  ২০০৬ সালে আইএএএফ ওয়ার্ল্ড ক্রস কান্ট্রি চ্যাম্পিয়নশিপের দূরপাল্লার দৌঁড়ে ত্রয়োদশ স্থান দখল করেন। একই মৌসুমে নাইরোবিতে অনুষ্ঠিত ৫০০০ মিটার দৌঁড়ে নিজ সেরা ১৫:৫৭.৩ মিনিট রেকর্ড করেন। অক্টোবরে ক্যালিফোর্নিয়ার স্যান জোসের অর্ধ-ম্যারাথনে সময় নেন ১:০৯:৩২ ঘণ্টা। ২০০৬ সালে ভার্জিনিয়া বিচ রক এন রোল হাফ ম্যারাথন জয় করেন। জুলাই, ২০০৭ সালে নাইরোবিতে ৩৩:২৭.০ মিনিট সময়ে ১০,০০০ মিটার দৌঁড় শেষ করেন। এছাড়াও, ২০০৭ সালে লিল্যাক ব্লুমসডে রান ও স্যান ফ্রান্সিস্কোর বে টু ব্রেকার্স জয় করেন তিনি।   তথ্যসূত্র    বহিঃসংযোগ      Kimbia Athletics  Edna Kimplagat 2010 NYC Marathon Winner Profile  বিষয়শ্রেণী:কেনিয়ার দূরপাল্লার দৌড়বিদ বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দূরপাল্লার মহিলা দৌড়বিদ বিষয়শ্রেণী:কেনিয়ার ম্যারাথন দৌড়বিদ বিষয়শ্রেণী:নিউইয়র্ক সিটি ম্যারাথন বিজয়ী বিষয়শ্রেণী:২০১২ গ্রীষ্মকালীন অলিম্পিকের প্রতিযোগী বিষয়শ্রেণী:কেনিয়ার অলিম্পিক প্রতিযোগী বিষয়শ্রেণী:বিশ্ব অ্যাথলেটিক্স চ্যাম্পিয়নশিপের পদক বিজয়ী বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
শাকিল আহমেদ (     ) একজন পাকিস্তানি রাজনীতিবিদ যিনি ২৯ আগস্ট ২০১৮ থেকে উপস্থাপিত খাইবার পাখতুনখোয়া রাজ্যের বর্তমান প্রাদেশিক মন্ত্রী। তিনি আগস্ট ২০১৮ সাল থেকে খাইবার পাখতুনখার প্রাদেশিক পরিষদের সদস্য ছিলেন।  এর আগে, তিনি ২০১৩ সালের মে থেকে মে ২০১৮ পর্যন্ত খাইবার পাখতুনখার প্রাদেশিক পরিষদের সদস্য ছিলেন এবং একই সময়ের জন্য জনসংখ্যা কল্যাণে মুখ্যমন্ত্রীর বিশেষ সহকারী হিসাবে দায়িত্ব পালন করেছিলেন।   রাজনৈতিক পেশা  তিনি ২০১৩ সালের পাকিস্তানের সাধারণ নির্বাচনে নির্বাচনী অঞ্চল পিকে -৯৯ (মালাকান্দ সুরক্ষিত অঞ্চল -২) থেকে পাকিস্তান তেহরিক-ই-ইনসাফ (পিটিআই) এর প্রার্থী হিসাবে খাইবার পাখতুনখার প্রাদেশিক পরিষদে নির্বাচিত হয়েছিলেন ।  তিনি ২৭,৩১২ ভোট পেয়ে পাকিস্তান পিপলস পার্টির (পিপিপি) প্রার্থী মুহাম্মদ হুমায়ুন খানকে পরাজিত করেছিলেন।   ১৯ জানুয়ারী, ২০১৩-তে, তিনি মুখ্যমন্ত্রী পারভেজ খট্টকের প্রদেশীয় খাইবার পাখতুনখোয়া মন্ত্রিসভায় অন্তর্ভুক্ত হন এবং জনসংখ্যার কল্যাণে মুখ্যমন্ত্রীর বিশেষ সহকারী হিসাবে নিযুক্ত হন।   ২০১৮ সালের পাকিস্তানের সাধারণ নির্বাচনে তিনি পিটি -১৮ (মালাকান্দ সুরক্ষিত অঞ্চল -১) থেকে পিটিআইয়ের প্রার্থী হিসাবে খাইবার পাখতুনখোয়া প্রদেশের প্রাদেশিক পরিষদে পুনর্নির্বাচিত হন।   ২৯ আগস্ট ২০১৮-এ, তাকে মুখ্যমন্ত্রী মেহমুদ খানের প্রদেশীয় খাইবার পাখতুনখুনা মন্ত্রিসভায় অন্তর্ভুক্ত করা হয়েছিল এবং রাজস্বের জন্য খাইবার পাখতুনখোয়া প্রদেশের মন্ত্রী নিযুক্ত হন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি বিষয়শ্রেণী:খাইবার পাখতুনখোয়া এমপিএ ২০১৩-২০১৮
এ তুমি কেমন তুমি হলো ভারতীয় ছবি জাতিস্মর-এর একটি গান। গানটি গেয়েছেন বর্তমান সময়ের জনপ্রিয় শিল্পী রূপঙ্কর বাগচী এবং গানটির সুরকার কবীর সুমন। গানটির দৈর্ঘ্য ৩ মিনিট ৪ সেকেন্ড।  মুক্তি  গানটি ১ ডিসেম্বর, ২০১৩ সালে মুক্তি পায় এবং দর্শকদের মধ্যে ব্যাপক জনপ্রিয়তা পায়। ইউটিউবে গানটির প্রচার করা হয়।   পুরস্কার  গানটি বেশ কয়েকটি জাতীয় পুরস্কার এনেছে। রূপঙ্কর বাগচি এই গানের জন্য ২০১৩ সালে সেরা পুরুষ নেপথ্য কণ্ঠশিল্পী হিসাবে তার প্রথম জাতীয় চলচ্চিত্র পুরস্কার অর্জন করেন।   তথ্যসূত্র   বিষয়শ্রেণী:বাংলা ভাষার গান বিষয়শ্রেণী:২০১৩-এর গান বিষয়শ্রেণী:ভারতীয় গান বিষয়শ্রেণী:২০১৪-এর গান
ইউতা সোমেইয়া (, ; জন্ম: ৩০ সেপ্টেম্বর ১৯৮৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।   প্রারম্ভিক জীবন  ইউতা সোমেইয়া ১৯৮৬ সালের ৩০শে সেপ্টেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ               বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:কিয়োতো সাঙ্গা ফুটবল ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়